cyanic-selkie/wikianc huggingface dataset:
Հնագիտություն
Հնագիտական նյութերի դասակարգման մեթոդները
Հնագիտական նյութերի դասակարգման համար կիրառվում են մաթեմատիկական վիճակագրության մեթոդները։ Վերջին տասնամյակների ընթացքում լայն կիրառություն են ստացել ֆիզիկայի մեթոդները։ Ժամանակագրական հետազոտությունների համար մեծ նշանակություն ունի պեղածո օրգանական նյութերի (փայտ, փայտածուխ, ոսկոր) մեջ ածխածնի C14 իզոտոպի քայքայման աստիճանով որոշման եղանակը։ Զարգանում է նաև կավե թրծված իրերի մնացուկային մագնիսականությամբ ժամանակը որոշելու մեթոդը։ Առանձին վայրերի մշակույթների բացարձակ թվագրման համար մեծ նշանակություն ունի բուսաժամանակագրությունը (դենդրոքրոնոլոգիա)։ Անցյալի հասարակությունների տեխնիկան ուսումնասիրելու համար օգտագործվում են քիմիական եղանակները, լուսապատկերային վերլուծությունը, քարագրությունը, մետաղաբանությունը ևն։ Հին մշակույթների բնական միջավայրի, նրանց համաժամանակյա բուսական և կենդանական աշխարհի ուսումնասիրությունը կատարում են երրորդական և չորրորդական շրջանների երկրաբանությունը, հնէաբանությունը, հնածագումնաբանական բուսաբանությունը, հնակենդանաբանությունը ևն։ Փորձնական եղանակով տեսակավորվում են մարդկանց գործողությունները (գործիքների արտադրություն, երկրագործական, մետաղագործական աշխատանքներ ևն)։
Հասկացություններ
Հնագիտության հիմնական հասկացություններն են.
Արտաքին հղումներ
Կատեգորիա:Հնագիտություն Կատեգորիա:Մարդաբանություն
Բոլեսլավ Պրուս
Բոլեսլավ Պրուս (Bolesław Prus, իսկական անունը՝ Ալեքսանդր Գլովացկի, [Aleksander Głowacki], ), լեհ գրող, 1863-1864 թվականների Լեհական ապստամբության մասնակից։
Կենսագրություն
1866-1868 թվականներին սովորել է Վարշավայի գլխավոր դպրոցի ֆիզմաթ ֆակուլտետում։
Պրուսը ստեղծել է սոցիալ-հոգեբանական վեպի նոր ձև («Տիկնիկ», 1887-89, կինոնկար՝ 1968, հայկական հրատարակչական, գիրք 1-2, 1975-1977)։ Պրուսին են պատկանում նաև «Ազատագրված կանայք» (1891-93) և «Փարավոն» (1895-96, կինոնկար՝ 1966, հայկական հրատարակչական 1962) վեպերը։
Ծանոթագրություններ
Կատեգորիա:Լեհ գրողներ Կատեգորիա:Գրական կեղծանուններով հայտնի հեղինակներ Կատեգորիա:Լեհ արձակագիրներ Կատեգորիա:Լեհ փիլիսոփաներ Կատեգորիա:Լեհ լրագրողներ Կատեգորիա:Վարշավայի համալսարանի շրջանավարտներ Կատեգորիա:20-րդ դարի պատմվածքագիրներ Կատեգորիա:Լեհ հրապարակախոսներ Կատեգորիա:Լեհ պատմաբաններ
Մեգալիթյան կառույցներ
Մեգալիթյան կառույցներ (հուն. μέγας - մեծ, λίθος - քար) դամբարանային, մեմորիալ կամ պաշտամունքային հնագույն կառույցներ՝ կատարված անմշակ կամ կոպիտ մշակված մակերեսով մեծածավալ քարերից։
Ժամանակը և տարածքը
Մեգալիթյան կառույցները վերաբերվում են հիմնականում էնեոլիթին և բրոնզե դարին, Հայաստանում և Անգլիայում՝ նաև նեոլիթին։ Մեգալիթյան կառույցները տարածված են Արևմտյան Եվրոպայում (Ֆրանսիա, Անգլիա, Բալկանյան, Պիրենեյան, Ապենինյան և Սկանդինավյան թերակղզիներ),Աֆրիկայի հյուսիսում (Թունիս, Եգիպտոս), Պարսկաստանում, Հնդկաստանում, Կորեայում, Կովկասում, Ղրիմում, Սիբիրում։ Շատ կան Հայաստանի տարածքում՝ Աշտարակում, Սևանում, Սյունիքում։
Առավել նշանավորն է Սյունիքի «Երիվարաց դաշտ» տեղանքի դոլմենը։
Արտաքին հղումներ
Կատեգորիա:Հուշարձաններ Կատեգորիա:Հնագիտություն Կատեգորիա:Նախնադարյան Եվրոպա
Սավերսկոե
Սավերսկոե (Саверське), ավան Ուկրաինայի Չեռնիգովի մարզի Վարվայի շրջանում։
2006 թվականի տվյալներով Սավերսկոե ավանում բնակվում էր 18 մարդ։ Բնակչության խտությունը կազմում էր 250 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Վարվայի շրջանի բնակավայրեր Կատեգորիա:Ուկրաինայի ավաններ
Մեանդր (այլ կիրառումներ)
Մեանդր կարող է վերաբերել․
Ազատազրկված պետության գլուխների ցանկ
Սա լիազորությունների ավարտից հետո ազատազրկված գործադիր իշխանության ղեկավարների ցանկն է։ Համաշխարհային պատմության ընթացքում եղել են մի շարք անձինք, որոնք դարձել են պետության գլուխ (տարբեր կառավարման ձևերի դեպքում դա կարող է լինել նախագահ, վարչապետ, միապետ), իսկ դրանից հետո ազատազրկվել են։ Այս ցանկում են ներառված նաև տնային կալանքի ենթարկվածները և ռազմագերիները։
Արտաքին հղումներ
Ազատազրկվա Կատեգորիա:Ցանկեր:Կալանավորներ և ձերբակալվածներ
Աջիչայ (գետակ, Սև ծովի ավազան)
Աջիչայ, գետակ Սև ծովի ավազանում, հոսում է Հալիսի ավազանում․ սրա փոքր վտակներից մեկն է, որը մասամբ ոռոգում է Կեսարիայի դաշտը ։
Ծանոթագրություններ
Կատեգորիա:Սև ծովի ավազանի գետեր
Ակյար (այլ կիրառումներ)
Ակյար, կարող է վերաբերել՝
Պրեդոի
Պրեդոի (Predoi), կոմունա Իտալիայում։ Գտնվում է Տրենտինո Ալտե Ադիջո շրջանում՝ Բոլցանո գավառում։
Բնակչությունը կազմում է 609 մարդ, բնակաչության խտությունը՝ 7 մարդ/կմ²։ Զբաղեցնում է 86 կմ²։ Փոստային ինդեքս՝ 39030: Հեռախոսային կոդ՝ 0474:
Ժողովրդագրություն
Բնակչություն
Արտաքին հղումներ
Կատեգորիա:Իտալիայի բնակավայրեր
Քարարկղեր
Քարարկղեր, քարարկղային դամբարաններ, քարե սալերով շարված դամբարանային ուղղանկյունաձև կառույցներ։ Տարածված են եղել հիմնականում բրոնզի դարում։ Օգտագործվել են անհատական և խմբական թաղումների համար։ Երբեմն քարարկղերի վրա բարձրացվել են դամբարանաբլուրներ։ Քարարկղերում թաղման ավանդույթը հատուկ է եղել Կովկասի և Հարավային Կովկասի (այդ թվում՝ նաև Հայաստանի) գրեթե բոլոր շրջաններում (Հյուսիսային Կովկասում՝ մինչև 19-րդ դարը), Ղրիմում։ Քարարկղերից հայտնաբերվել են բրոնզե բազմաթիվ զենքեր, գործիքներ, զարդեր, կավանոթներ և այլն։
Կատեգորիա:Հնագիտություն Կատեգորիա:Մեգալիթյան կառույցներ Կատեգորիա:Դամբարաններ
Սեմեդաբադ
Սեմեդաբադ (նաև՝ Սամեդաբադ), գյուղական բնակավայր Ադրբեջանի հանրապետության Եվլախի շրջանում։ Այն ունի 1,877 բնակիչ։ Համայնքը բաղկացած է Սեմեդաբադ, Իսմայլաբադ և Բյունյադաբադ գյուղերից ։
Արտաքին հղումներ
Կատեգորիա:Եվլախի շրջանի բնակավայրեր Կատեգորիա:Չվավերացված պնդումներով հոդվածներ
Շյոնեֆելդ (Դամե Շպրեվալդ)
Շյոնեֆելդ  (Schönefeld), կոմունա Գերմանիայի Բրանդենբուրգ հողատարածքում։ Գտնվում է Դամե Շպրևալդ շրջանի կազմում։ 2009 թվականին բնակչությունը կազմում էր 12 911 մարդ։ Տարածքը կազմում է 76,03 կմ²։ Փոստային ինդեքս՝ 12 0 61 433։
Կոմունան ներառում է 6 գյուղական համայնք։
Արտաքին հղումներ
Կատեգորիա:Գերմանիայի քաղաքներ
Ակնազարովո (այլ կիրառումներ)
Ակնազարովո, կարող է վերաբերել՝
Պանամայի աշխարհագրություն
Պանաման երկի է Կենտրոնական Ամերիկայում, որը գտնվում է Կոլումբիայի և Կոստա Ռիկայի միջև և երկրի բնական սահմանն են հանդիսանում Կարիբյան ծովը և Խաղաղ օվկիանոսը։
Մորբիան
Մորբիան (ֆրանսերեն՝ Morbihan), դեպարտամենտ Ֆրանսիայի արևմուտքում։
Վարչական կենտրոնը Վանն քաղաքն է։ Բնակչությունը՝ 744 663 մարդ (2010 թվականի տվյալներով 32-րդը՝ դեպարտամենտների շարքում)։
Պատմական տեղեկություններ
Բնակչությունը 702.5 հազար մարդ է, ունի 261 համայնք։
Աշխարհագրական տվյալներ
Երեք կողմերից շրջապատված է Ֆինիստեր, Կոտ դ'Արմոր, Իլ և Վիլեն և Ատլանտյան Լուար դեպարտամենտներով, հարավ-արևմուտքում սահմանակից է Ատլանտյան օվկիանոսին։
Մորբիանի ծոցում կան բազմաթիվ կղզիներ. համաձայն լեգենդի դրանք 365 հատ են, սակայն, իրականում՝ երեսունից քառասուն։ Այստեղ կան նաև շատ մանր կղզիներ, որոնց վրա կառուցելն անհնար է։ Այս կղզիներից երկուսը՝ Իլ-օ-Մուանը և Իլ-դ'Արը մասնավոր են։ Մյուսները մասնավոր սեփականություն են և պատկանում են կինոյի աստղերի կամ նորաձևության դիզայներների։
Տարածքը 6823 կմ² է, ունի 261 համայնք։
Կառավարում
2014 թվականի տվյալներով Մորբիանի պրեֆեկտն է Ժան Ֆրանսուա Սավին, ով նախկինում Արդեններ և Վերին Ալպեր դեպարտամենտների ղեկավարն էր ։
Արտաքին հղումներ
Կատեգորիա:Ֆրանսիայի գավառներ Կատեգորիա:1790 հիմնադրումներ Ֆրանսիայում
Ֆյոդորովսկայա (Կրասնոդարի երկրամաս)
Ֆյոդորովսկայա (Фёдоровская), ստանիցա Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2081 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1891 թվականին հիմնադրված բնակավայրեր Կատեգորիա:Կրասնոդարի երկրամասի Աբինսկի շրջանի բնակավայրեր
Wescam
L3Harris Wescam (նաև L3Harris WESCAM) - կանադական ընկերություն, որը մասնագիտացված է գիրոսկոպի ստաբիլիզացիայով աշխատող ռեպրոգրաֆիկ-թերմոգրաֆիկ պատկերային համակարգերի արտադրությամբ։ Wescam Inc.-ը L3Harris Technologies-ի դուստր ձեռնարկությունն է։ Ընկերության անվանումը նաև գործածական է դարձել այդ տեսակի ֆոտոխցիկների համար, չնայած որ աշխարհում կան մի քանի այլ ընկերություններ, որոնք զբաղվում են նմանատիպ համակարգերի արտադրությամբ։ Wescam-ը գտնվում է Կանադայի Բուռլինգտոն քաղաքում։
Պատմություն
1959 թ․ Westinghouse Canada-ի ռազմական բաժինը մշակեց ստաբիլիզացիայով ֆոտոխցիկի ամրակցում Canadian Defense Research Establishment-ի համար։ Արտադրանքը կոչվեց WESSCAM (Westinghouse Steered Stabilized Camera Mount):
1974 թ․ WESSCAM-ի գյուտարար Նոքս Լիվիթը Westinghouse-ից գնեց լաբորատոր սարքավորումներ և արտոնագրեր և ստեղծեց Istec Limited (Isolation Stabilization Technologies) ընկերությունը ։ Ընկերությունն ուներ 17 աշխատակից և մոտ 1 միլիոն դոլլար եկամուտ։ Այն զգալիորեն ընդլայնվեց ներքին զարգացման և ռազմավարական ձեռքբերումների միջոցով։ Արդյունքում ընկերությունը համալրվեց լրացուցիչ տեխնոլոգիաներով, ընդլայնվեց ընկերության ինտելեկտուալ կարողություններն ու շուկայական մասնաբաժինը։
1994 թ․ Istec-ը վերանվանվեց Wescam, իսկ 1995 թ․ վերջինս ներառվեց Տորոնտոյի ֆոնդային բորսայում։
2002 թ․ L3 Technologies ընկերությունը գնեց Wescam-ին։ Որպես L3 Technologies-ի մաս Wescam-ը ընդլայնեց իր ներկայությունը ԱՄՆ-ում և ավելացրեց իր արտադրանքն ու ծառայությունները հաճախորդների համար։
2019 թ․ հունիսին L3 Wescam-ը վերանվանվեց L3Harris Wescam, երբ դրա մայր ընկերությունը՝ L3 Technologies-ը, միաձուլվեց Harris Corporation-ի հետ ։
Արտադրանք
Wescam-ի հիմնական արտադրական գիծը MX-Series-ն է, որը բաղկացած է MX շարքի գլխիկների ընտանիքից՝ MX-8, MX-10, MX-15, MX-20 և MX-25։ Դրանք բոլորը կառավարվում են զենքերի կարգավորումերում ԱՄՆ միջազգային երթևեկությամբ։ Ներկայումս դրանք օգտագործվում են պաշտպանական արդյունաբերության, տան անվտանգության և օրինապահ մարմինների համար, ինչպես նաև հեռուստատեսային սպորտային միջոցառումներում, ինչպես, օրինակ, NASCAR-ը։ Այս արտադրանքը սովորաբար ամրացվում է ֆիքսված թևերով, պտուտակաթև օդանավերին, անօդաչու թռչող սարքերին և աէրոստատ հարթակներին ու շատ այլ մարտական մեքենաներին և ծավային հարթակներին։
MX-10
MX-10-ը ներկայացվել է 2009 թ․, այն ամենանոր պատկերային համակարգն է։ Դրա ամբողջական քաշը կազմում է 16,8 կգ, ունի 26 ցմ տրամաչափ և 36 ցմ բարձրություն։ Այս փոքր չափն ու քաշը նվազեցնում են այն օդաչուով և անօդաչու հարթակների վրա տեղադրելու համար քաշի և չափսի պահանջները։ MX-10-ը կարող է համակցել տարբեր տեսակի սենսորներ (մինչև վեց), ներառյալ բարձր թույլատվությամբ ցերեկային և ինֆրակարմիր սենսորներ ։
Wescam-ն արտադրում է նաև MX-10-ի տարբերակներ լայն կիրառության համար։ The MX-10GS-ը հարմարեցված է մարտական մեքենաների վրա ամրացման համար, այն ամրացվում է կամ շարժական կազմի կամ զրահաաշտարակի վերևում, որպեսզի գտնվի բարձր դիրքում՝ անկախ այն բանից, թե մեքենան շարժվում է, թե կանգնած է։ Արտադրվել է նաև MX-10MS տեսակը, որը Zyvex Technologies ընկերությունը օգտագործել է Piranha անօդաչու մակերևույթային նավի համար։ WESCAM's MX 10 is a compact a Multi-Sensor, Multi-Spectral imaging system for surveillance missions from light aircraft.
Wescam MX-10 ջերմապատկերային համակարգն ունի երկու տեսախցիկ։ Գունավոր տեսախցիկը, որն օգտագործվում է հիմնականում ցերեկային լույսի պայմաններում, կարող է արձանագրել ավտոմեքենայի համարանիշի չափսի առարկաներ ավելի քան 228 մ հեռավորությունից։ Երկրորդ՝ ինֆրակարմիր ջերմային տեսախցիկը կարող է օգտագործվել ցերեկային ու գիշերային պայմաններում։ Ինֆրակարմիր տեխնոլոգիան հնարավորություն է տալիս օդանավի անձնակազմին այն օբյեկտները, որոնք կարող են գիշերն աննկատ մնալ։
MX-15
MX-15-ը Wescam-ի պատկերային համակարգերի ամենահայտնի ընտանիքն է։ Այս գլխիկը կարող է կշռել մինչև 45 կգ, ունի 40 ցմ տրամագիծ և 48 ցմ բարձրություն։ MX-15 ընտանիքը ներառում է MX-15, MX-15HDi, MX-15D և MX-15GS տարբերակները։ Այս պատկերային համակարգերը սովորաբար տեղադրվում են օդաչուով, ֆիքսված թևով և պտուտակաթև օդանավերի վրա։
MX-20
MX շարքից MX-20-ը ամենամեծ պատկերային համակարգն է, որը կշռում է մինչև 90 կգ։ Այն ունի 54 ցմ տրամագիծ և 67 ցմ բարձրություն։ Այս ավելի մեծ համակարգը սովորաբար տեղադրվում է մեծ, ֆիքսված թևով օդանավերի վրա, ինչպիսիք են P-3 Orion-ն ու Aerostat-ը։ Այս գլխիկն օգտագործվում է հեռահար հետախուզության համար, քանի որ կարող է ճանաչել օբյեկտներ ավելի քան 20 կմ հեռավորությունից։
Հաճախորդներ
Wescam-ը մատակարարում է իր արտադրանքը աշխարհի տարբեր ռազմական արդյունաբերությամբ զբաղվող ընկերություններին․
Արտաքին հղումներ
Կատեգորիա:Կանադայի կազմակերպություններ
Ֆրանգիստան
Ֆրանգիստան, տերմին, որը միջնադարում կիրառվել է մուսուլմանների կողմից, հատկապես պարսիկների, բնորոշելու Միջնադարյան կամ Հռոմեական Եվրոպան։
Ֆրանգիստան թարգմանաբար նշանակում է «Ֆրանկների երկիր»։ Առաջացել է «Ֆրանգ» արմատից, որը ֆրանկի պարսկական տարբերակն է և «-իստան» ածանցից, որն արտահայտում է տեղանվան իմաստ։ Առաջացել է պարսկերենից ։ Խաչակրաց արշավանքների ժամանակ Միջին Արևելքի մուսուլմանները բոլոր քրիստոնյաներին անվանել են «ֆրանկներ»՝ ի պատիվ Եվրոպայի ամենախոշոր քրիստոնյա պետության՝ Ֆրանկական թագավորության բնակիչների։ Բացի այդ, այս ժամանակաշրջանում միջնադարյան Ֆրանսիան եղել է Արևմտյան Եվրոպայի ամենաազդեցիկ երկիրը։ Արևելյան Եվրոպան էլ գտնվում էր Սրբազան Հռոմեական կայսրության ազդեցության տակ։
Քանի որ ֆրանկները (ֆրանսիացիները) կազմել են Առաջին խաչակրաց արշավանքի զինուժի գերակշիռ մասը, իսկ հին ֆրանսերենը դարձել 12-րդ դարի խաչակրաց պետությունների դոմինանտ լեզուն (հատկապես Անտիոքի դքսությունը), ֆրանգ տերմինով Լևենտում բնորոշվել է Արևմտյան Եվրոպայի ցանկացած բնակիչ (ներառյալ ֆրանկները, սաքսերը, ֆլանդրիացիները և այլն)։ Ֆրանգիստանը հստակ սահմանազատված պատմական տարածք չի եղել և քրիսոտնեական ցանկացած երկիր մուսուլմանների կողմից կարող էր բնորոշվել այս անվամբ։
Նույն կերպ, հույն քրիստոնյաներին անվանում էին «ռումեր», որն առաջացել է Ռում տեղանունից (Հռոմեական կայսրության պարսկական անվանումն, որն ավելի ուշ կիրառվել է Բյուզանդական կայսրության պարագայում)։ Իրենց հերթին էլ, քրիստոնյաները բոլոր մուսուլմաններին անվանում էին սարակինոսներ կամ մավրեր, որոնք առաջացել են Արաբիա և Մավրիտանիա տեղանունների լոկալ կիրառումներից։
Ֆրանգիստան տերմինը կիրառվել է նաև Օսմանյան կայսրության ժամանակաշրջանում։ Այն հատկապես օգտագործվել է 17-րդ դարից հետո գրված աղբյուրներում ։ Մինչդեռ Պարսկաստանում տերմինը կիրառվել է մինչև Ղաջարիների դինաստիայի վերջը։ Տերմինը կիրառվել է հիմնականում տարբեր զեկույցներում և վարչական փաստաթղթերում, որոնք ուղղված էին եվրոպական երկրներին ։ Սույն տերմինի այլ տարբերակներ, ինչպես օրինակ, Ֆարանգ (գոյական), Ֆարանգի (ածական) տարբերակներն, առավել շատ կիրառելի են ժամանակակից պարսկերենում և չունեն բացասական երանգ ։ Ժամանակակից Հնդկաստանում բոլոր եվրոպացիներին շարունակում են կոչել «ֆիրանգներ»։
Ծանոթագրություններ
Կատեգորիա:Խաչակրաց արշավանքներ Կատեգորիա:Պարսկերեն բառեր և արտահայտություններ
Խաշուտ (Կիսկիմի գավառ)
Խաշուտ, գյուղ Արևմտյան Հայաստանում, Էրզրումի վիլայեթի Կիսկիմի գավառակում ։ Գտնվում էր Կիսկիմ գյուղաքաղաքից 33 կմ հարավ, Թորթումի ձախակողմյան Խաշուտ վտակի միջին հոսանքի աջ ափին, տեղական ճանապարհների հատման վայրում։
Ըստ Ղևոնդ Ալիշանի Խաշուտը Մեծ Հայքի Տայք աշխարհի Թորթումի շրջանի Երաշխուտ գյուղն է։
Աշխարհագրություն
Ունի արգավանդ հողեր։ Տարածքն անտառազուրկ է։
Բնակչություն
XX դարի սկզբին ուներ 22 տուն բնակիչ։ 1921 թվականին նախկին հայ բնակչությունը արդեն մուսուլմանացված էր ։
Էլմեր Սպերրի
Էլմեր Ամբրոուզ Սպերրի (հոկտեմբերի 12, 1860 թվական, Ցինցինատի, Նյու Յորք նահանգ, ԱՄՆ - հուլիսի 16, 1930 թվական, Բրուկլին), հայտնի գյուտարար և ձեռնարկատեր, ամենահայտնի հայտնագործությունը Հիրման Անշուշց-Կեմպֆեի հետ՝ ջրային կողմնացույցի հայտնաբերումն էր։
Խաշուտ (Կիսկիմի գավառ)
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թորթումի շրջանի համայնքներ
Էլմեր Սպերրի
Կենսագրությունը
Սկզբում Սպերրին 3 տարի սովորել է Նյու Յորքի Քորտլենդ շրջանի ուսուցիչների վերապատրաստման պետական դպրոցում, հետո մեկ տարի` 1878-1879 թվականներին Կոռնելի համալսարանում, որտեղ նա սկսեց հետաքրքրվել էլեկտրական շարժիչներով։ 1880 թվականի սկզբին նա տեղափոխվեց Չիկագո, Իլինոյս և շուտով այնտեղ հիմնեց «Sperry Electric Company» կազմակերպությունը։ 1900 թվականին Էլմերը Վաշինգտոնում ստեղծեց էլեկտրաքիմիական լաբորատորիա, որտեղ իր գործընկեր Կ. Պ. Թաունշենդի հետ համատեղ մշակեցին աղից նատրիումի մաքուր հիդրօքսիդի պատրաստման տեխնոլոգիա։ Փոխարենը նրանք ստեղծեցին անագը մետաղի ջարդոնից բաժանելու տեխնոլոգիա։
Նա փորձեր կատարեց նավերի և ինքնաթիռների դիզելային շարժիչների, ջրային կողմնացույցերի և կայունացուցիչների հետ։ 1910 թվականին նա սկսեց իր աշխատանքը Բրուքլինում, Նյու Յորքում։ Նրա առաջին կողմնացույցը փորձարկվեց հենց նույն տարի` ԱՄՆ-ի «Դելավեր» (BB-28) ռազմանավի վրա։ Էլմերի կողմնացույցներն ու կայունացուցիչները ընդունվել են Միացյալ Նահանգների ռազմածովային ուժերի կողմից և օգտագործվել են երկու համաշխարհային պատերազմների ժամանակ։ 1918 թվականին նա ստեղծեց բարձր ինտենսիվությամբ աղեղաձև լամպ, որն օգտագործվում էր որպես լուսարձակ բանակի և նավատորմի կողմից։
Արդյունքում, Սպերրին հիմնադրեց ութ ընկերություն։ Թողարկել է ավելի քան 400 արտոնագիր։
Նրա ընկերությունները.
Սպերրիի թողարկած առաջին մոդելը 1911 թվականին տեղադրվել է ԱՄՆ-ի «Դելավեր» ռազմական նավի վրա։
Ընկերություններն ի վերջո միավորվեցին «Sperry Corporation» ընկերությանը հետ։
Սպերրին 1915 թվականին նաև Ամերիկյան ռազմածովային խորհրդատվական խորհրդի հիմնադիր անդամ էր:.
1916 թվականին Սպերին միացավ Փիթեր Հյուիթին, Hewitt-Sperry Automatic ինքնաթիռը՝ անօդաչու թռչող սարքերի առաջին հաջողակ նախորդներից մեկը։
Ի հիշատակ
Նրա պատվին անվանվել են.
Արտաքին հղումներ
Կատեգորիա:Կոռնելի համալսարանի շրջանավարտներ Կատեգորիա:Ամերիկացի գյուտարարներ Կատեգորիա:Ամերիկացի գործարարներ Կատեգորիա:Գիտնականներ այբբենական կարգով Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկացի ձեռնարկատերեր
Կյանքի ծարավ (ֆիլմ, 1956)
«Կյանքի ծարավ» (Lust for Life), ամերիկյան գեղարվեստական ֆիլմ, նկարահանված 1956 թվականին, հայտնի ռեժիսոր՝ Վինսենթ Մինելլիյի կողմից։ Ֆիլմի կարգախոսն է՝ «Բեսթսելլեր է կատարվում էկրանի վրա... Դրամա մի մարդու մասին, որն ապրում էր անկուշտ կիրքով»։ Առաջին անգամ էկրան է բարձրացել 1956 թվականի սեպտեմբերի 17–ին, Նյու Յորքում։ Ֆիլմը ստեղծված է նշանավոր գրող՝ Իրվինգ Սթոունի համանուն ստեղծագործության հիման վրա։ Սյուժեն ներկայացնում է աշխարհահռչակ նկարիչ՝ Վինսենթ վան Գոգի կենսագրությունը։
Սյուժե
Ֆիլմի սյուժեն ներկայացնում է հայտնի հոլանդացի իմպրեսինոստ նկարիչ՝ Վինսենթ վան Գոգի ծանր ու դաժան կյանքը։ Ցույց է տրվում Վինսենթի անսահման սերը դեպի կերպարվեստը և թե ինչպես է նա, տարիների ընթացքում հմտանում և ուսումնասիրում գեղանկարչության բոլոր կողմերը։ Սակայն դա նրան հեշտ չի տրվում։ Վան Գոգը շատ դժվար ապրելաձև է ունենում և չի կարողանում վաստակել գոյատևման ապրուստը։ Նրան ամեն ինչում փորձում է օգնության ձեռք մեկնել հարազատ եղբայրը՝ Թեոն։ Վերջինս նույնիսկ փորձեր է կատարում վաճառել եղբոր կտավները, բայց ապարդյուն։ Ներկայացված է նաև վան Գոգի և հայտնի նկարիչ՝ Պոլ Գոգենի ընկերությունն ու ճակատագրական վեճերը։ Նկարիչը չի կարողանում լիովին դուրս թափել իր տաղանդը և նույնիսկ հոգեբուժարան է ընկնում։ Այս ամենի վերջում, վան Գոգն ինքնասպանության շեմին է կանգնում։
Արտաքին հղումներ
Կատեգորիա:Վինսենթ Մինելլիի ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:Անգլերեն ֆիլմեր Կատեգորիա:1956 ֆիլմեր Կատեգորիա:Օսկարակիր ֆիլմեր Կատեգորիա:Սև-սպիտակ ֆիլմեր Կատեգորիա:Գրական ստեղծագործությունների էկրանավորումներ Կատեգորիա:MGM ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ֆրանսիայում նկարահանված ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ինքնասպանության մասին ֆիլմեր
Ակուզովո (այլ կիրառումներ)
Ակուզովո, կարող է վերաբերել՝
Օվսյանովկա (գյուղ, Նովի Բուգի շրջան)
Օվսյանովկա (Вівсянівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Օվսյանովկա գյուղում բնակվում էր 281 մարդ։ Բնակավայրը զբաղեցնում է 0,76 կմ²։
Լյուսիա Շաֆարժովա
Լյուսիա Շաֆարժովա (Lucie Šafářová,, (այժմ Չեխիա)), չեխ պրոֆեսիոնալ թենիսիստուհի։ Մեծ Սաղավարտի մենախաղի մեկ մրցաշարի եզրափակիչի մասնակից (Ֆրանսիայի բաց առաջնություն 2015 թ.), Մեծ Սաղավարտի մենախաղի մեկ մրցաշարի կիսաեզրափակիչի մասնակից (Ուիմբլդոն 2014 թ.), WTA 19 մրցաշարերի հաղթող (նրանցից յոթը մենախաղում), Մեծ Սաղավարտի կանանց զուգախաղի երեք մրցաշարերի հաղթող (Ավստրալիայի բաց առաջնություն 2015, Ֆրանսիայի բաց առաջնություն 2015 թ., ԱՄՆ բաց առաջնություն 2016 թ.), 2016 թվականի Օլիմպիական խաղերի զուգախաղի բրոնզե մեդալակիր, աշխարհի նախկին թիվ 5 ռակետ մենախաղում և թիվ 4 ռակետ զուգախաղում, Ֆեդերացիայի գավաթի քառակի հաղթող (2011, 2012, 2014, 2015 թթ.) Չեխիայի ազգային հավաքականի կազմում, աշխարհի նախկին թիվ 8 ռակետ մենախաղի պատանեկան վարկանիշում։
Ընդհանուր տեղեկություն
Լյուսիան Միլան Շաֆարժի և Յանա Շաֆարժովայի երկու դուստրերից մեկն է, նրա քույրը՝ Վերոնիկան, ժամանակին նույնպես փորձել է իր ուժերը պրոֆեսիոնալ թենիսում ։
Լյուսիան թենիսով սկսել է զբաղվել երեք տարեկան հասակում, նրա առաջին մարզիչը եղել է հայրը։ Շնորհիվ համեմատաբար բարձր հասակին, նա տիրապետում է հզոր պտտեցված մատուցման, որը հզոր զենք է հանդիսանում նրա ձեռքում։ Հետին գծում նա նախընտրում է օգտագործել թոփ-սպին (պտտեցված հարվածների վերին պտույտով)։ լյուսիան հիանալի տեղաշարժվում է կորտում և անմիջապես ձգտում է տիրել նախաձեռնությանը։ Նրա սիրելի ծածկույթը գրունտն է ։ Այժմ նրան մարզում է Ռոբ Ստիկլին ։
Երկար ժամանակ Լյուսիան հանդիպում էր իր հայրենակից, թենիսիստ Տոմաշ Բերդիխի հետ, սակայն նրանք բաժանվել են 2011 թվականին ։ 2013 թվականից նա հարաբերություններ է ունեցել ամերիկացի թենիսի մարզիչ Թրոյ Հահնի հետ ։ Լյուսիան խոսում է երեք լեզուներով՝ չեխերեն, գերմաներեն և անգլերեն ։
Վաղ տարիներ
Առաջին խոշոր պատանեկան հաջողությունը եղել է 2001 թվականի դեկտեմբերի վերջին, երբ նա հայրենակից Պետրա Ցետկովսկայի հետ միասին հաղթել է Մարոկկոյի G1 մրցաշարում։ Հաջորդ տարի նա հասել է ևս մի քանի կիսաեզրափակիչների, եզրափակիչների և տիտղոսներ է նվաճել նույն մակարդակի մրցաշարերում՝ մենախաղում և զուգախաղում, եզրափակիչ է հասել Օսակայի GA մակարդակի մրցաշարում։ 2003 թվականին Լյուսիան փորձել է որևէ արդյունքների հասնել Մեծ Սաղավարտի մրցաշարերում, սակայն նրան հաջողվել է միայն մինչև եզրափակիչ հասնել Եվրոպայի պատանեկան առաջնության մենախաղում։ Պատանեկան թենիսում արդյունքների աճին զուգահեռ Շաֆարժովան սկսել է աստիճանաբար մասնակցություն ունենալ նաև մեծահասակների մրցաշարերում։ Այդ մակարդակում առաջին հաջողությունները եկել են 2003 թվականի երկրորդ կեսին, երբ նա մի քանի կիսաեզրափակիչների է հասել 25-հազարանոց մրցաշարերում, իսկ տարվա վերջին առաջին եզրափակիչն է դուրս եկել Վալաշսկե-Մեզիժիչի մրցաշարում, զիջելով Սիբիլ Բամերին։ Մեկ տարի անց նա ավելի կայում արդյունքների է հասել։ Առաջին երկու պրոֆեսիոնալ տիտղոսներն են նվաճվել 25-հազարանոց մրցաշարերում և աստիճանաբար վեր բարձրանալով վարկանիշային աղյուսակում, Շաֆարժովան տարվա վերջին իրավունք է նվաճել նորամուտելու Մեծ Սաղավարտի մեծահասակների մրցաշարում՝ ԱՄՆ բաց առաջնությունում, որտեղ դուրս է մնացել որակավարմոն փուլում։ Նույն թվականին Լյուսիան նորամուտել է Ֆեդերացիայի գավաթում։
2005-2006 թվականներ. Առաջին WTA տիտղոսներ
Շաֆարժովան WTA մրցաշարերում իր առաջին տիտղոսը նվաճեզ է 2005 թվականի մայիսին, Պորտուգալիայի Estoril Open մրցաշարում, որտեղ նա եզրափակիչում երեք սեթում հաղթել է 4-րդ դասակարգված Նա Լիին։ Հունիսին նա եզրափակիչում պարտություն է կրել Ռոսմալենի խոտածածակի մրցաշարում, երեք սեթում պարտվելով հայրենակից Կլարա Կոուկալովային։ Երկրորդ տիտղոսը նա նվաճել է Forest Hills Tennis Classic մրցաշարում, օգոստոսին, եզրափակիչում հաղթանակ տանելով Սանիա Միրզայի նկատմամբ։
2006 թվականին Շաֆարժովան Գոլդ Քոստի մրցաշարի կիսաեզրափակիչում հաղթանակ է տարել աշխարհի 6-րդ ռակետ Պատի Շնայդերի նկատմամբ, իսկ եզրափակիչում երկու սեթում հաղթել է նաև Ֆլավիա Պենետային։ Բացի այդ, նա 2006 թվականին իր առաջին կիսաեզրափակիչն է հասել II մակարդակի մրցաշարում, Ամելիա Այլենդում, որտեղ երրորդ շրջանում առավելության է հասել Նիկոլ Վայդիշովայի նկատմամբ։ Կիսաեզրափակիչում նա պարտվել է մրցաշարի ապագա հաղթող Նադյա Պետրովային։ Այնուհետև նա ևս մեկ կիսաեզրափակիչ է հասել Պալերմոյի IV մակարդակի մրցաշարում, որտեղ պարտություն է կրել Անաբել Մեդինա Գարիգեսից։
2007 թվական. Մեծ Սաղավարտի առաջին քառորդ եզրափակիչ
2007 թվականի սկզբին Շաֆարժովան նախընտրել է Չեխիան ներկայացնել Հոպմանի գավաթում, Գոլդ Քոստի մրցաշարում տիտղոսը պաշտպանելու փոխարեն։ Չպաշտպանված միավորների պատճառով նա Ավստրալիայի բաց առաջնությունում մեկնարկել է որպես թիվ 70 ռակետ և չդասակարգված։ Այնուամենայնիվ, նա հայտնվել է մրցաշարին վերաբերվող հոդվածների գլխագրերում, չորրորդ շրջանում գործող չեմպիոն և 2-րդ դասակարգված Ամելի Մորեսմոյին հաղթելուց հետո։ Այնուհետև նա քառորդ եզրափակիչում պարտվել է Նիկոլ Վայդիշովային։ Ավստրալիայի բաց առաջնությունից հետո նրա վարկանիշը թիվ 70-ից բարձրացել է մինչև թիվ 31 ռակետ։
Շաֆարժովան 2007 թվականի լավ մեկնարկը շարունակել է Փարիզի Open Gaz de France մրցաշարում։ Այնտեղ նա դուրս է եկել եզրափակիչ, Ցվետանա Պիրոնկովային երեք և Սվետլանա Կուզնեցովային ու Ժյուստին Էնենին երկու սեթում հաղթելուց հետո։ Այնուամենայնիվ, նա եզրափակիչում երեք սեթում պարտվել է Նադյա Պետրովային։ Անտվերպենի մրցաշարը նա բաց թողել ուսի վնասվածքի պատճառով։
Ինդիան Ուելսի և Մայամիի մրցաշարերում Շաֆարժովան պարտվել է երրորդ շրջանում, զիջելով Շահար Պիիրին և Սերենա Ուիլյամսին։ Ֆեդերացիայի գավաթի Սլովակիայի դեմ խաղում նա հաղթել է Դանիելա Հանտուխովային։ Այնուհետև նա պարտվել է Էշտորիլի IV մակարդակի մրցաշարի կիսաեզրափակիչում, զիջելով Վիկտորիա Ազարենկային։
Ֆրանսիայի բաց առաջնությունում Շաֆարժովան երրորդ շրջանում երկու սեթում հաղթել է Ամելի Մորեսմոյին։ Դա երկրորդ անգամ էր անընդմեջ, որ Շաֆարժովան Մորեսմոյին հաղթել է Մեծ Սաղավարտի մրցաշարում։ Չորրորդ շրջանում նա երեք սեթում պարտվել է Աննա Չակվետաձեին։ Որպես 25-րդ դասակարգված նա մեկնարկել է Ուիմբլդոնի մրցաշարում և Զուզաննա օնդրաշկովայի նկատմամբ հաղթանակից հետո երկրորդ շրջանում հաղթել է նաև Ելենի Դանիլիդուին։ Սակայն երրորդ շրջանում նա երեք սեթում պարտվել է 3-րդ դասակարգված և աշխարհի թիվ 3 ռակետ Ելենա Յանկովիչին։ Մրցախաղը նկարագրվել է որպես 2007 թվականի լավագույն WTA մրցախաղ և շատ տարիների ընթացքում Ուիմբլդոնի լավագույն կանացի մրցախաղ։ Շաֆարժովան ԱՄՆ բաց առաջնությունում մեկնարկել է որպես 20-րդ դասակարգված։ Նա առաջին շրջանում հաղթել է Ջեսիկա Մուրին։ Երկրորդ շրջանում Անդրեա Պետկովիչի նկատմամբ հաղթանակ տանելուց հետո նա երրորդ շրջանում պարտվել է Մարիոն Բարտոլիին։ 2007 թվականի ընթացքում նա նվազագույնը երրորդ շրջան է դուրս եկել Մեծ Սաղավարտի բոլոր չորս մրցաշարերում, Ավստրալիայում հասնելով քառորդ եզրափակիչ, որը նրա կարիերայի լավագույն արդյունքն էր այդ պահին։
2008 թվական
2008 թվականի սկզբին Շաֆարժովան կրկին որոշել է մասնակցել Հոպմանի գավաթին։ Նա վարկանիշային աղյուսակում զբաղեցնում էր 23-րդ հորիզոնականը և հաղթանակ է տարել 56-րդ ռակետ Ալիսիա Մոլիկի նկատմամբ։ Այնուամենայնիվ, նրանք պարտվել են հակամարտությունում, Տոմաշ Բերդիխի հետ միասին պարտվելով խառը զուգախաղում։ ԱՄՆ հավաքականի հետ խաղում նա երեք սեթում պարտվել է Սերենա Ուիլյամսին։ Շաֆարժովան և Բերդիխը հաղթել են խառը զուգախաղի առաջին սեթում, իսկ այնուհետև Բերդիխի առղջական խնդիրների պատճառով ստիպված են եղել հրաժարվել պայքարից։ Չեխիայի հավաքականը վերջին խաղում հաղթել է Հնդկաստանին՝ 2-1։ Շաֆարժովան մենախաղում հաղթել է Սանիա Միրզային։ Մյուս մենախաղում Բերդիխի հաղթանակից հետո նրանք պարտվել են ոչինչ չորոշող խառը զուգախաղում։
Շաֆարժովան Ավստրալիայի բաց առաջնությանը մասնակցել է որպես 22-րդ դասակարգված։ Առաջին շրջանում նա հանդիպել է Կատալինա Կաստանիոյի հետ Կոլումբիայից և պարտություն է կրել 71-րդ րոպեին։ Ավելի ուշ նրա մոտ մկանային լարվածություն է հայտնաբերվել։ Մրցակցելով ԱՄՆ-ում տեղի ունեցող Pacific Life Open մրցաշարում Շաֆարժովան դասակարգված էր 26-րդ համարի տակ և երկրորդ շրջանում երեք սեթում պարտվել է Էշլի Հարկլերոդին։ Դրանից հետո Շաֆարժովան խաղացել է Sony Ericcson Open մրցաշարում, որտեղ նա պարտվել է 4-րդ դասակարգված Ելենա Յանկովիչին։
2008 թվականի Ամառային օլիմպիական խաղերում Շաֆարժովան մասնակցում էր և մենախաղում, և զուգախաղում ։ Նա հասել է մենախաղի մրցաշարի երրորդ շրջան, հաղթելով Մարետ Անիին և Մարիա Կորիտցևային և պարտվել է Սիբիլ Բամերին ։ Զուգախաղի մրցաշարում Շաֆարժովան և Պետրա Կվիտովան պարտություն են կրել առաջին շրջանում ։ Օլիմպիադայից հետո նա երկրորդ անգամ հաղթանակ է տարել Forest HIlls Tennis Classic մրցաշարում։ Նա դարձել է առաջին և միակ թենիսիստուհին, ով մեկ անգամից ավել հաղթանակ է տարել մրցաշարում, քանի որ 2008 թվականին մրցաշարն անց է կացվել վերջին անգամ։
2009 թվական
Շաֆարժովան 2009 թվականի մրցաշարջանը սկսել է Բրիսբենի հարդի ծածկույթով մրցաշարում, որտեղ հասել է քառորդ եզրափակիչ։ Նա հաղթանակ է տարել ավբտրալացիներ Իզաբելա Հոլանդի և Սամանտա Ստոսուրի նկատմամբ, սակայն պարտություն է կրել 2-րդ դասակարգված Վիկտորիա Ազարենկայից։ Սիդնեյի մրցաշարի որակավորման փուլում պարտությունից հետո նա հասել է Ավստրալիայի բաց առաջնության երրորդ շրջան, հաղթելով Սիբիլ Բամերին և Մարինա Էրակովիչին։ Երրորդ շրջանում նա երեք սեթում պարտվել է Մարիոն Բարտոլիին։ Նա երկրորդ շրջանից առաջ չի անցել 2009 թվականի Մեծ Սաղավարտի յուրաքանչյուր այլ մրցաշարում։
2010 թվական
Շաֆարժովան 2010 թվականի մրցաշրջանը սկսել է Բրիսբենի մրցաշարում քառորդ եզրափակիչ հասնելով, որտեղ նա պարտվել է Կիմ Կլեյստերսին։ այնուհետև նա դուրս է մնացել Հոբարտի միջազգային մրցաշարի առաջին շրջանում, պարտվելով Կատերինա Բոնդարենկոյին երեք սեթում։ Ավստրալիայի բաց առաջնությունը նույնպես ավարտվել է առաջին շրջանում, որտեղ նա պարտվել է 6-րդ դասակարգված Վենուս Ուիլյամսին։ Մրցաշրջանի ընթացքում առաջին եզրափակիչ հասել է Փարիզի Open GDF Suez մրցաշարում, կիսաեզրափակիչում հաղթելով Ֆլավիա Պենետային։ Եզրափակիչում նա հաղթել է առաջին սեթում, սակայն չի կարողացել պահպանել առավելությունը և երեք սեթում պարտվել է վերին դասակարգված Ելենա Դեմենտևային։ Իր հաջորդ երկու մրցաշարերում նա կրկին դուրս է մնացել շայքարից առաջին շրջանում։ Առաջինը Monterrey Open մրցաշարում, որտեղ պարտվել է Ժյուլի Կոենին։ Այնուհետև Ինդիան Ուելսի BNP Paribas Open մրցաշարում պարտվել է Յուլիա Գյորգեսին։ Sony Ericsson Open մրցաշարում նա դասակարգված չէր և առաջին շրջանում հաղթել է Կայա Կանեպիին, իսկ երկրորդ շրջանում երեք սեթում հաղթել է Մարիա Խոսե Մարտինես Սանչեսին, երկրորդ սեթում 2-5 հաշվով պարտվելիս։ Այնուհետև նա պարտություն է կրել 4-րդ դասակարգված Վիկտորիա Ազարենկայից։
Շտուտգարտի Porsche Tennis Grand Prix մրցաշարում Շաֆարժովան երկրորդ շրջանում պարտության է մատնել աշխարհի 2-րդ ռակետ և վերին դասակարգված Կարոլին Վոզնյացկիին։ Սակայն քառորդ եզրափակիչում պարտվել է որակավորված Աննա Լապուշենկովային։ Հռոմի Internazionali BNL d'Italia մրցաշարում նա երրորդ շրջանում հաղթել է աշխարհի 9-րդ ռակեի Ագնեշկա Ռադվանսկային, սակայն քառորդ եզրափակիչում երկու սեթում պարտվել է Մարիա Խոսե Մարտինես Սանչեսին։ Մադրիդի Mutua Madrilena Madrid Open մրցաշարի առաջին շրջանում աշխարհի 12-րդ ռակետ Մարիա Շարապովային հաղթելուց հետո Շաֆարժովան հաղթել է նաև Օլգա Գովորցովային և Ալեքսանդրա Դուլգերուին, դուրս գալով քառորդ եզրափակիչ։ Քառորդ եզրափակիչում նա հաղթել է աշխարհի 18-րդ ռակեի Նադյա Պետրովային։ Կիսաեզրափակիչ խաղում նա ազդրի վնասվածքի պատճառով հրաժարվել է Արավան Ռեզաի հետ խաղի ընթացքում։ Ֆրանսիայի բաց առաջնությունում նա 24-րդ դասակարգվածն էր։ Առաջին շրջանում Ելենա Դոկիչին հաղթելուց հետո Շաֆարժովան երկրորդ շրջանում պարտվել է Պոլոնա Հերցոգին։ Ֆրանսիայի առաջնությունը նրա լավագույն արդյունքն էր 2010 թվականի Մեծ Սաղավարտի մրցաշարերում, քանի որ նա առաջին շրջաններում պարտություն է կրել Ուիմբլդոնի մրցաշարում և ԱՄՆ բաց առաջնությունում։
2011 թվական
Շաֆարժովան տարին սկսել է Բրիսբենի մրցաշարում, որտեղ նա հասել է քառորդ եզրափակիչ, Ակգուլ ամանմուրադովի և Շահար Պիիրի հետ ծանր խաղերից հետո։ Քառորդ եզրափակիչում նա երեք սեթում պարտվել է Անաստասիա Պավլյուչենկովային։ Որպես 31-րդ դասակարգված, Շաֆարժովան Ավստրալիայի բաց առաջնության առաջին երկու շրջաններում դժվարին հաղթանակներ է տարել Չժան Շուայի և Կլարա Զակոպալովայի նկատմամբ։ Երրորդ շրջանում նա երկու սեթում պարտվել է աշխարհի 2-րդ ռակետ Վերա Զվոնարյովային, չնայած երկրորդ սեթում նրա սեթ-փոինթի առկայությանը։
Ավստրալիայի առաջնությունից հետո Շաֆարժովան Ֆեդերացիայի գավաթում հաղթել է սլովակ Դանիելա Հանտուխովային, սակայն երկրորդ մենախաղում պարտվել է Յանա Չեպելովային։ Նրա հաջորդ մրցաշարը եղել է Փարիզի Open GDF Suez-ը, որտեղ նա առաջին շրջանում պարտվել է վերածնունդ ապրող Ելենա Դոկիչին։ Մեկ շաբաթ անց նա պարտություն է կրել Դուբայի մրցաշարի առաջին շրջանում՝ Կլարա Զակոպալովային։ Նրա մրցելույթը Դոհայի մրցաշարում ավելի արդյունավետ էր, քանի որ առաջին շրջանում նա երկու սեթում հաղթել է աշխարհի 10-րդ ռակետ Ագնեշկա Ռադվանսկային, սակայն երկրորդ շրջանում երեք սեթում պարտվել է Ֆլավիա Պենետային։ 2011 թվականի նրա լավագույն արդյունքներից մեկը եղել է Կուալա Լումպուրի Malaysian Open մրցաշարում, որտեղ նա եզրափակիչ է դուրս եկել Ելենա Դոկիչի դեմ։ Նա երկու մաթչ-փոինթ ուներ երկրորդ սեթի թայ-բրեյքում, սակայն չի կարողացել օգտագործել տնարավորությունը և պարտվել է երեք սեթում։ Շաֆարժովան երկրորդ շրջան է հասել Ինդիան Ուելսի մրցաշարում, Կրիստինա Բարոյսի նկատմամբ հաղթանակից հետո, կատարելով WTA մրցաշարջանի լավագույն ցուցանիշ հանդիսացող 18 էյս, սակայն պարտվել է 21-րդ դասակարգված Անդրեա Պետկովիչին։ Հաջորդ շաբաթ, որպես 31-րդ դասակարգված, նա ազատ է եղել Մայամիի «Մասթերս» մրցաշարի առաջին շրջանում։ Այնուհետև նա հաղթել է Պատի Շնայդերին և պարտվել 4-րդ դասակարգված Սամանտա Ստոսուրին։
Հաջորդ շաբաթ Շաֆարժովան ստիպված էր ընդհատել Ֆեդերացիայի գավաթի Բելգիայի հավաքականի դեմ մենախաղի հանդիպումը՝ ձախ ազդրի վնասվածքի պատճառով։ Նա փորձել է խաղալ Շտուտգարտի մրցաշարում, սակայն պարտվել է Կրիստինա Բարոյսին։ Բարսելոնայի մրցաշարից նա դորս է մնացել ոտքի նույն վնասվածքի պատճառով։ Նրա հաջորդ մրցաշարը եղել է Մադրիդի Premier մրցաշարը։ Նա իսպանաիցի թենիսիստուհի Անաբել Մեդինա Գարիգեսին հաղթել է առաջին շրջանում, հաղթանակ տանելով երրորդ սեթում մրցակցուհու մաթչ-փոինթ ունենալուց հետո։ Երկրորդ շրջանում նա երեք սեթում հաղթել է 7-րդ դասակարգված Ելենա Յանկովիչին և երրորդ շրջանում երկու սեթում Յարմիլա Գայդոշովային։ Այդ հաղթանակը նշանակում էր, որ երկրորդ տարին անընդմեջ նա հասնում է մադրիդի մրցաշարի քառորդ եզրափակիչ։ Քառորդ եզրափակիչում նա համառ պայքարում երեք սեթում պարտվել է 4-րդ դասակարգված Վիկտորիա Ազարենկային։ Հաջորդ շաբաթ Հռոմում նա սկզբից հաղթել է Կիմիկո Դատեին, սակայն երկրորդ շրջանում պարտվել է Ելենա Յանկովիչին։
Չդասակարգված լինելով Ֆրանսիայի բաց առաջնությունում, Շաֆարժովան հեշտ հաղթանակ է տարել Կիրստեն Ֆլիպկենսի նկատմամբ։ Երկրորդ շրջանում նա մոտ էր հաղթանակի 17-րդ դասակարգված Յուլիա Գյորգեսի հետ մրցախարում, սակայն վերջիվերջո պարտվել է երեք սեթում։ Զուգախաղէի մրցաշարում նա Միխաելա Կրայչեկի հետ միասին հաղթանակ են տարել Մայամիի մրցաշարի հաղթողներ Ագնեշկա Ռադվանսկայի և Դանիելա Հանտուխովայի նկատմամբ, այնուհետև հաղթել են Պաուլին Պարմենտիերին և Կրիստինա Մլադենովիչին։ Սակայն հաջորդ շրջանում նրանք պարտվել են Մադրիդի մրցաշարի հաղթողներ Վիկտորիա Ազարենկային և Կարիա Կիրիլենկոյին։ Երրորդ շրջանը մինչ այդ պահը նրա լավագույն արդյունքն էր Ֆրանսիայի բաց առաջնությունների զուգախաղի կարիերայում։
Որպես 4-րդ դասակարգված Կոպենհագենի մրցաշարում, Շաֆարժովան մի շարք հաղթանակներ է տարել երեք սեթում, ոչ մի անգամ չհաղթելով առաջին սեթում։ Այնուամենայնիվ, հաղթանակներ տանելով Յոհաննա Կոնտայի, Միխաելա Կրայչեկի, Չժան Շուայի և Պետրա Մարտիչի (երրորդ սեթում 0-4 հաշվի դեպքում) նկատմամբ, նա եզրափակիչում պարտվել է տեղացի գլխավոր հավակնորդ և աշխարհի թիվ 1 ռակետ Կարոլին Վոզնյացկիին։ Այնուհետև նա ուղևորվել է Իսթբորն, որտեղ առաջին շրջանում պարտվել է վերջնական արդյունքում չեմպիոն Մարիոն Բարտոլիին, չնայած մաթչ-փոինթ ունենալուն։
Ուիմբլդոնի մրցաշարում Շաֆարժովան 31-րդ դասկարգվածն էր։ Նա առաջին շրջանում հաղթել է Լյուսիա Հրադեցկային՝ 2-6, 6-3, 6-3։ Դա նրա առաջին հաթանակն էր Ուիմբլդոնի մրցաշարում 2007 թվականից ի վեր։ Երկրորդ շրջանում նա պարտվել է մեկ այլ չեխ թենիսիստուհի Կլարա Զակոպալովային՝ 6-0, 6-7 (3), 6-4։ Այնուհետև նա խաղացել է Բաստադի մրցաշարում, սակայն առաջին շրջանում դուրս է մնացել պայքարից երկու սեթում Վեսնա Դոլոնցին պարտվելուց հետո։ Այնուհետև նա դուրս է եկել Բաքվի և Սան Դիեգոյի մրցաշարերից, որից հետո մրցաշրջան է վերադարձել Տորոնտոյում։ Պոլոնա Հերցոգի և Սիմոնա Հալեպի նկատմամբ հաղթանակներից հետո նա առավելության է հասել նաև 8-րդ դասակարգված Ֆրանչեսկա Սկիավոնեի նկատմամբ, որպեսզի երկրորդ անգամ դուրս գա Տորոնտոյի մրցաշարի քառորդ եզրափակիչ։ Այնտեղ նա երեք սեթում պարտվել է մրցաշարի ապագա հաղթող Սերենա Ուիլյամսին։ Հաջորդ շաբաթ Ցինցինատիում նա հաղթել է Կլարա Զակոպալովային, սակայն երկրորդ շրջանում պարտվել է 5-րդ դասակարգված Նա Լիին։
27-րդ դասակարգած լինելով ԱՄՆ բաց առաջնությունում, Շաֆարժովան մրցաշարը սկսել է Մագդալենա Ռիբարիկովայի նկատմամբ հաղթանակով։ Հաղթանակը առաջինն էր ԱՄՆ բաց առաջնությունում 2007 թվականից ի վեր։ Երկրորդ շրջանում նա հաղթել է որակավորված Մեդիսոն Կիսին, իսկ հաջորդ շրջանում պարտվել է Մոնիկա Նիկուլեսկուին։ Մեկ շաբաթ անց Քվեբեկում նա որպես 2-րդ դասակարգված երկրորդ շրջանում պարտվել է Անդրեա Հլավաչկովային։ Որոշ ժամանակ դադար վերցնելուց հետո Շաֆարժովան մրցաշրջան է վերադարձել Պեկինում, սակայն առաջին շրջանում պարտվել է Անդրեա Պետկովիչին։ Այնուհետև հետևել է կիսաեզրափակիչը ավստրիական Լինցի մրցաշարում, որտեղ նա պարտվել է Դոմինիկա Ցիբուլկովային։ Հաջորդ շաբաթ Մոսկվայի Premier մրցաշարում նա երկրորդ շրջանում հաղթել է 2-րդ դասակարգված Ագնեշկա Ռադվանսկային, սակայն կիսաեզրափակիչում երեք սեթում պարտվել է Կայա Կանեպիին։ Տարվա վերջին Շաֆարժովան Չեխիայի հավաքականի կազմում էր Ֆեդերացիայի գավաթում Ռուսաստանի դեմ եզրափակիչ խաղում։ Չնայած երկու մենախաղում էլ պարտությանը առավել բարձր վարկանիշ ունեցող Սվետլանա Կուզնեցովային և Անաստասիա Պավլյուչենկովային, Չեխիայի հավաքականը հաղթանակ է տարել 3-2 հաշվով, առաջին անգամ Ֆեդերացիայի գավաթում հաղթանակ տանելով որպես Չեխիայի ընտրանի (նախկինում հինգ անգամ հաղթանակ էր տարել Չեխոսլովակիայի հավաքականը)։
2012 թվական
Сафарова вышли в четвертьфинал в Сиднее, но проиграл Ли На в двух сетах. Она была принята в первом раунде Australian Open по Макхейл. 23 марта 2012 года в Майами Masters, она проиграла Хизер Уотсон из Великобритании в матче продолжительностью один час, 20 минут. Молодой британский игрок занимает № 129 в мире. [7] На летних Олимпийских играх 2012, Сафарова соревновались в женском одиночном разряде и женском парном разряде, но проиграла в первом раунде обоих соревнований. [5] Она дошла до полуфинала из Кубка Роджерса в Монреале, где она проиграла Ли на в трех сетах. С этим результатом она заняла также в топ - 20 в первый раз в своей карьере. В 2012 году она также помогла сборной Чехии защитить свой Кубок Федерации титул. Она выиграла обе ее синглов матчи против Ана Иванович и Елена Янкович в финале против Сербии. Ее победа над Янкович необратима 3-1 победа чехов. [8]
2013-2014 թվականներ. Մեծ Սաղավարտի առաջին կիսաեզրափակիչ
2013 թվականի մենախաղի մրցաշրջանը շարունակել է նախորդ մրցաշրջանի վերջի ոչ այնքան հաջող ավարտը։ Ոչ այնքան հաճախակի հաջող մրցաշարերը փոխարինվում են բավականին երկար պարտությունների շարքով։ Պրահայի 100-հազարանոց մրցաշարում տիտղոսի պաշտպանությունը թույլ է տվել տեղ զբաղեցնել Ֆրանսիայի բաց առաջնության դասակարգումում, ինչը չի անդրադարձել մրցելույթների վրա, քանի որ չեխ թենիսիստուհին առաջին շրջանում զիջել է Ջեյմի Հենփտոնին։ Հունիսին Շաֆարժովան որոշ ժամանակով կրկին բարելավել է արդյունքները, կիսաեզրափակիչ հասնելով Նյուրնբերգում, սակայն վստահության պաշարն արագ սպառվել է և մեկ շաբաթ անց Իսթբորնում նա կրկին պարտվել է Հեմփտոնին, իսկ այնուհետև, Ուիմբլդոնի մրցաշարում, պարտվել է Կարին Կնապին։ Ամառային գրունտ-հարդային շարքում ընդամենը մեկ հաղթանակ է տարել, սակայն սեպտեմբերին Շաֆարժովան կարողացել է դուրս գալ ճգնաժամային շրջանից և սկզբում իր առաջին տիտղոսն է նվաճել հինգ տարվա ընթացքում (Քվեբեկի մրցաշարում), իսկ այնուհետև երկու քառորդ եզրափակիչի է հասել Տոկիոյի և Պեկինի խոշոր մրցաշարերում։ Մցաշարջանի վերջնամասում հաջող հատվածը չեխ թենիսիստուհուն հնարավորություն է տվել տարվա վերջին պահպանել դիրքը Թոփ 100-ում։
Մենախաղի անհաջող ելույթները տնարավորություն են տվել բարելավել արդյունքները զուգախաղում։ Անաստասիա Պավլյուչենկովայի հետ դաշինքը քառորդ եզրափակիչ է հասել Ավստրալիայի և Ֆրանսիայի բաց առաջնություններում, ինչպես նաև տիտղոս նվաճել Մադրիդի խոշոր մրցաշարում։ Հաջող են դասավորվել նաև փորձերեը խաղալու այլ խաղընկերների հետ։ Անդրեա Հլավաչկովայի հետ դաշինքի արդյունքում Դոհայում հասել են քառորդ եզրափակիչ, իսկ Կրիստինա Մլադենովիչի հետ՝ տիտղոս Չարլստոնում։ Շնորհիվ այդ արդյունքների Շաֆարժովան մայիսի կեսերին բարձրացել է զուգախաղի վարկանիշի 22-րդ հորիզոնական։ 2014 թվականին նա շարունակել է ակտիվորեն խաղալ զուգախաղերում։ Այժմ հիմնական խաղընկերուհին Անդրեա Հլավաչկովան էր, սակայն այլ թենիսիստուհիների հետ դաշինքը նույնպես արդյունքներ է տվել։ Հունվարին Թիմեա Բաբոշի հետ զույգով նա հաղթանակ է տարել Սիդնեյի մրցաշարում, ընթացքում առավելության հասնելով Կվետա Պեշկե-Կատարինա Սրեբոտնիկ և Սառա Էրանի-Ռոբերտա Վինչի զույգերի նկատմամբ։ Հլավաչկովայի հետ առաջին իսկ համատեղ Մեծ Սաղավարտի մրցաշարը՝ Ավստրալիայի բաց առաջնությունը, ավարտվել է քառորդ եզրափակիչում, հավասար պայքարում զիջելով Եկատերինա Մակարովա-Ելենա Վեսնինա զույգին։ Հետագայում Հլավաչկովայի հետ դաշինքը առանձնակի հաջողություններ չի ունեցել և խատածածկի շրջանում չեխական զույգը բաժանվել է։ Մինչ տարեվերջ Շաֆարժովան մի քանի մրցաշարեր է խաղացել Անաստասիա Պավլյուչենկովայի հետ, առավել նշանակալից հաջողության հասնելով Ուիմբլդոնի մրցաշարում, որտեղ դուրս են եկել քառորդ եզրափակիչ, ընթացքում հաղթելով Կառա Բլեյք-Սանիա Միրզա զույգին։
2014 թվականի մենախաղի մրցաշրջանը կրկին անկայուն է եղել։ Շաֆարժովան կարող էր մեկ խաղի ընթացքում երկար ժամանակ խաղալ վարկանիշային առաջատարներից ոչ վատ մակարդակով, սակայն, արդյունքում, պարտվել խաղում, ընդ որում մցակիցը հասնում էր մինչև եզրափակիչ կան նվաճում տիտղոսը։ Ավստրալիայի Մեծ Սաղավարտի մրցաշարում նման կերպ է ընթացել խաղը Նա Լիի և Շտուտգարտի մրցաշարում Մարիա Շարապովայի հետ հանդիպումները։ Փորձերը տիտղոս նվաճել ավելի թույլ մրցաշարերում հաջողություն չեն բերել, իսկ այցը Պրահայի 100-հազարանոց մրցաշար ավարտվել է վարկանիշային չորրորդ հարյուրյակի մրցակցուհուց պարտությամբ։ Այնուամենայնիվ, մենախաղի արդյունքների ճգնաժամը երկար ընթացք չի ունեցել։ Ֆրանսիայի բաց առաջնությունում նա հասել է չորրորդ շրջան, իսկ մի քանի շաբաթ անց Ուիմբլդոնի մրցաշարում դուրս է եկել կիսաեզրափակիչ։ Հետագա մրցշարերն անց են կացվել առանց ակնհայտ անկումների և առաջընթացի, իսկ տարվա վերջին հաջողվել է հավաքականին օգնել նվաճելու Ֆեդերացիայի գավաթի հերթական ավարը, եզրափակիչում գերմանուհիների նկատմամբ երեք հաղթանակներից մեկը գրանցելով իր հաշվին։
2015 թվական. Տիտղոս Մեծ Սաղավարտի զուգախաղում և եզրափակիչ մենախաղում, Թոփ 5 թենիսիստուհի, պայքար հիվանդության դեմ
Շաֆարժովան դանդաղ մեկնարկ է վերցել մրցաշրջանի սկզբում, առաջին շրջանում պարտելով Սամանտա Ստոսուրին Սիդնեյի Apia International Sydney մրցաշարում ։ Ավստրալիայի բաց առաջնությունում նա ևս մեկ անգամ առաջին շրջանում պարտվել է Յարոսլավա Շվեդովային։ Չնայած մենախաղում վաղ պարտությանը, նա վերականգնվել է և զուգախաղում իր առաջին Մեծ Սաղավարտի տիտղոսն է նվաճել զուգախաղում։ Համագործակցելով Բեթանի Մատեկ Սանդսի հետ, նրանք եզրափակիչում պարտության են մատնել 14-րդ դասակարգված Չժան Յունժան-Չժեն Ցզե զույգին։
Այնուհետև Շաֆարժովան խաղացել է Diamond Games մրցաշարում և քառորդ եզրափակիչում պարտվել է հայրենակից Կարոլինա Պլիշկովային։ Դուբայի մրցաշարում նա նույնպես հասել է քառորդ եզրափակիչ, պարտության մատնելով գործող չեմպիոն Վենուս Ուիլյամսին։ Այնուամենայնիվ, քառորդ եզրափակիչում նա կրկին պարտվել է Կարոլինա Պլիշկովային ։ Դոհայի Qatar Total Open մրցաշարում նա հաղթել է Սամանտա Ստոսուրին, 5-րդ դասակարգված Եկատերինա Մակարովային, 6-րդ դասակարգված Անդրեա Պետկովիչին և 9-րդ դասակարգված Կարլա Սուարես Նավարոյին, դուրս գալով տարվա ընթացքում առաջին եզրափակիչ։ Եզրափակիչում նա երկու սեթում առավելության է հասել աշխարհի նախկին թիվ 1 ռակետ Վիկտորիա Ազարենկայի նկատմամբ, հաղթանակ տանելով WTA Premier առաջին մրցաշարում ։ Այնուհետև նա առաջին շրջանում պարտությոն է կրել Մայամիի և Ինդիան Ուելսի մրցաշարերում, պարտվելով Էլինա Սվիտոլինային և Յոհաննա Լարսոնին։ Ֆեդերացիայի գավաթի կիսաեզրափակիչ խաղում Շաֆարժովան երեք սեթում հաղթել է Կարոլին Գարսիային, որից հետո Չեխիայի հավաքականը հաղթանակ է տարել և վերջին հինգ տարում չորրորդ դուրս է եկել եզրափակիչ։
Շաֆարժովան գրունտային շրջանը սկսել է Շտուտգարտի մրցաշարում, որտեղ երկրորդ շրջանում երկու սեթում պարտվել է նախկին 1-ին ռակետ Կարոլին Վոզնյացկիին, սակայն զուգախաղի մրցաշարում Բեթանի Մատեկ Սանդսի հետ միասին նվաճել են մրցաշարի հաղթողի տիտղոսը։ Այնուհետև Պրահայի մրցաշարի առաջին շրջանում պարտվել է Թերեզա Սմիտկովային։ Մադրիդի մրցաշարում դուրս է եկել քառորդ եզրափակիչ, որտեղ երեք սեթում պարտություն է կրել Սվետլանա Կուզնեցովայից։ Այդ մրցախաղում նա 5-2 հաշվով առավելություն ուներ երկրորդ սեթում և չի կարողացել երրորդ սեթում իրացնել սեփական մատուցման ժամանակ ունեցած երկու մաթչ-փոինթները։ Այնուհետև նա պարտվել է Հռոմի մրցաշարի երկրորդ շրջանում, երեք սեթում զիջելով իտալացի Ալեքսանդրա Դուլգերուին։ Շաֆարժովան Ֆրանիսայի բաց առաջնության մենախաղի մրցաշարը սկսել է իր վաղեմի խաղընկեր Անաստասիա Պավլյուչենկովայի նկատմամբ երկու թայ-բրեյքներում հաղթանակով։ Երկրորդ և երրորդ շրջաններում նա առավելության է հասել Կարումի Նարայի և Սաբինա Լիսիցկիի նկատմամբ և չորրորդ շրջանում հանդիպել է Մարիա Շարապովայի հետ։ Շաֆարժովան հեղթանակ է տարել երկու սեթում, որից հետո կիսաեզրափակիչում առավելության է հասել նաև 21-րդ դասակարգված Գարբինե Մուգուրուսայի նկատմամբ։ Քառորդ եզրափակիչում հաղթանակի շնորհին Շաֆարժովան տեղ է զբաղեցրել Թոփ 10-ում։ Կիսաեզրափակիչում նա երկու համառ սեթերում հաղթանակ է տարել նախկին 1-ին ռակետ Անա Իվանովիչի նկատմամբ և կարիերայում առաջին անգամ դուրս է եկել Մեծ Սաղավարտի մենախաղի մրցաշարի եզրափակիչ։ Սակայն եզրափակիչում նա երեք սեթում պարտվել է Սերենա Ուիլյամսին ։ Զուգախաղի մրցաշարում Շաֆաջովան և Մատեկ Սանդսը հաղթանակ են տարել Մեծ Սաղավարտի զուգախաղի երկրորդ մրցաշարում, եզրափակիչում երեք սեթում հաղթելով Յարոսլավա Շվեդովային և Քեյսի Դելակուային ։ Այդ հաղթանակի արդյունքում նա զուգախաղի վարկանիշում բարձրացել է 5-րդ հորիզոնական։
Խոտածածկի շրջանը նա սկսել է Aegon International մրցաշարում, որտեղ առաջին շրջանում պարտվել է Դոմինիկա Ցիբուլկովային։ Այնուհետև նա խաղացել է Ուիմբլդոնի մրցաշարում, որտեղ հասել է մինչև չորրորդ շրջան, սակայն երկու թայ-բրեյքներում պարտություն է կրել Կոկո Վանդևենգեից։
Հյուսիսային Ամերիկայի հարդի շրջանը նա մեկնարկել է Rogers Cup մրցաշարում, որտեղ, չնայած սեփական մատուցման ժամանակ 6-4, 5-5, 30-0 հաշվով առավելությանը, երկրորդ շրջանում պարտվել է Դարյա Գավրիլովային, առաջին շրջանում ազատ լինելուց հետո։ Այնուհետև նա հասել է Ցինցինատիի մրցաշարի քառորդ եզրափակիչ, որտեղ երեք սեթում պարտվել է Էլինա Սվիտոլինային։ Connecticut Open մրցաշարում Շաֆարջովան դուրս է եկել եզրափակիչ, սակայն զիջել է հայրենակից Պետրա Կվիտովային։ ԱՄՆ բաց առաջնության երկրորդ շրջանում նա երկու սեթում պարտություն է կրել Լեսյա Ցուրենկոյից։
Մրցաշրջանի մնացած մասում Շաֆարջովան հիվանդացել էր բակտերիալ ինֆեկցիայով, որը նրան հոսպիտալացրել էր։ Արժդյունքում նա չի կարողացել մրցաշարերին մասնակցել մինչև ձմռան սկիզբը։ Այնուամենայնիվ, նրան հաջողվել է խաղալ Linz Open և Moscow Open մրցաշարերում, որոնցում նա պարտություն է կրել մեկնարկային խաղերում։ WTA Ամփոփիչ մրցաշարին մասնակցելու Սերենա Ուիլյամսի հրաժարումից հետո Շաֆարջովան հնարավորություն է ստացել մասնակցելու մրցաշարին։ Այստեղ նա խմբային փուլում պարտվել է Գարբինե Մուգուրուսային և Պետրա Կվիտովային և հաղթանակ տարել Անժելիկա Քերբերի նկատմամբ, սակայն զրկվել է կիսաեզրափակիչին մասնակցությունից։ Հերթական անգամ նա տարին եզրափակել է Ֆեդերացիայի գավաթի եզրափակիչով, որտեղ Չեխիայի հավաքականը իր չորրորդ տիտղոսն է նվաճել վերջին հինգ տարում։ Այնուամենայնիվ, Շաֆարժովան եղել է պահեստայինների թվում և չի մասնակցել ոչ մի հանդիպման։
2016 թվական. Անդադար պայքար վնասվածքների հետ և առաջին օլիմպիական մեդալ
Շաֆարջովան նույն բակտերիալ վարակի պատճառով բաց է թողել Ավստրալիայի բաց առաջնության ամբողջ շրջանը, այդ թվում նաև բուն առաջնությունը և զրկվել է զուգախաղի տիտղոսը պաշտպանելու հնարավորությունից ։ Նա մրցաշրջան է վերադարձել Դոհայի Qatar Total Open մրցաշարում, որտեղ երկրորդ շրջանում երկու սեթում պարտվել է Կագլա Բույուկակչային։